Helluntaiherätys Nigeriassa

Nigerialainen helluntaiherätys on merkittävä protestanttinen suuntaus Nigeriassa. Nigeria on myös yksi helluntailaisuuden vahvimpia alueita globaalisti. Helluntailaisia on Nigeriassa arviolta noin 40 miljoonaa, mikä on noin puolet maan kristitystä väestöstä.
Helluntailaisuus on noussut merkittäväksi kulttuuriseksi voimaksi Nigeriassa 1900-luvun alusta lähtien. Helluntailaisuuden menestys Nigeriassa ja laajemmin Afrikassa on johtanut helluntailaisen jumalanpalvelustyylin laajaan omaksumiseen afrikkalaisissa protestanttisissa ja karismaattis-katolisissa kirkoissa. Nigerian helluntailaiset pitävät uskoaan keinona ”katkaista” yhteytensä ”pakanalliseen” perintöönsä ja uudestisyntymistä keinona vapautua. Nigerian sekä koko Afrikan suurin kristillinen kirkkokunta on Lagosissa sijaitseva Deeper Life Bible Church.
Historia.
Tausta.
Anglikaaninen diakoni käynnisti vuonna 1910 työmuodon alkuperäiskansojen profeetallisen liikkeen, josta myöhemmin muodostui Christ Army Church. Vuonna 1918 influenssapandemian myötä näissä seurakunnissa mudosotui laaja herätys. Hengellinen herätys levisi jorubojen pariin, joiden parissa helluntailiike tunnettiin Aladura ()-liikkeenä.
Varhaisiin Aladura-kirkkoihin kuuluvat vuonna 1925 perustettu "Eternal Sacred Order of the Cherubim and Seraphim Society" ja vuonna 1930 perustettu "Church of the Lord (Aladura)". Noin vuonna 1918 anglikaaninen kristitty perusti "Precious Stone (Diamond) Society" -nimisen rukousryhmän influenssan uhrien parantamiseksi. Ryhmä erosi anglikaanisesta kirkosta 1920-luvun alussa ja liittyi Faith Tabernacle -kirkkoon.
Helluntaiherätyksen kasvu.
1930-luvulla Faith Tabernacle -kirkon Joseph Babalola johti herätystä, joka käänsi tuhansia ihmisiä. Vuonna 1932 hänen liikkeensä solmii suhteet Ison-Britannian helluntaiseurakuntaan jouduttuaan konfliktiin siirtomaaviranomaisten kanssa. Vuonna 1941 Babalola perusti itsenäisen Christ Apostolic Church -seurakunnan, jolla oli vuonna 1990 arviolta yli miljoona jäsentä. Myös ulkomaiset helluntaiseurakunnat, kuten Welsh Apostolic Church (1931), Assemblies of God (1939) ja Foursquare Gospel Church (1954), saapuvat maahan tänä aikana.
1950-luvulla Celestial Church of Christ rantautui Beninistä Länsi-Nigeriaan. Kirkko laajeni nopeasti Pohjois-Nigeriaan ja siitä tuli yksi Afrikan suurimmista Aladura-kirkoista. Vuonna 1952 Pa Josiah Akindayomi perusti Redeemed Christian Church of God -kirkon. Enoch Adejare Adeboyen johdolla kirkko muuttui teologiassaan ja käytännöissään yhä enemmän helluntailaiseksi ja kasvoi arviolta 42 seurakunnasta vuonna 1980 noin 7 000 seurakuntaan vuonna 2004.
Itsenäistymisen jälkeen.
Nigeriassa on tapahtunut 1960-luvulta 2010-luvulle dramaattinen seurakuntakasvu. Evankelisten opiskelijoiden herätyksistä alkunsa saanut helluntailaisten laajentumisen uusi aalto synnytti uusia kirkkoja 1960- ja 1970-luvuilla. Tämän laajentumisen johtajana toimii Benson Idahosa, yksi Afrikan vaikutusvaltaisimmista helluntaiseurakuntien saarnaajista. Idahosa perusti Church of God Mission International -seurakunnan vuonna 1972. Vuonna 1974 perustettiin helluntaiseurakuntien kattojärjestö Grace of God Ministry Itä-Nigeriassa. William Kamuyi perusti Deeper Life Bible Church-krikon vuonna 1975, ja siitä tuli pian yksi Nigerian suurimmista uushelluntailaisista kirkoista. Kirkolla jolla oli vuonna 1993 arviolta 350 000 jäsentä.
Uudet karismaattiset kirkot kasvoivat 1980- ja 1990-luvuilla. Vuonna 1986 David Oyedepo perusti Living Faith Outreach Worldwide -seurakunnan, joka tunnetaan yleisesti nimellä ”Winners’ Chapel”. Kirkko avasi vuonna 1999 Lagosissa sijaitsevan Faith Tabernacle -kirkon, johon mahtuu 50 000 ihmistä.